Document ID: /roh_data/filtered/fineweb-2-filterrobots_roh.jsonl.gz/24561

Tge donns finanzials che las cunvegnas da pretschs entaifer il cartel en la branscha da construcziun en l’Engiadina han chaschunà a patruns privats ed al maun public po il president da la cumissiun da concurrenza, Andreas Heinemann, er suenter las investigaziuns be stimar:
L’experientscha mussa ch’igl è enturn 15% fin 20% ch’ils incumbensaders pajan da memia.
Vinavant saja en cas singuls era gia vegnì tar custs supplementars da 30-40% perquai ch’in cartel ha disturbà la fiera intacta, uschia Heinemann en la Samstagsrundschau da Radio SRF.
Be tras in whistleblower saja stà pussaivel da scuvrir il cartel. Perquai giavischia Heinemann che tals infurmants vegnian protegids meglier.
RR novitads 17:00